《闻思大士入定相善财童子致恭揭谛神后卫因为》
宋代·陈长方

幪头叠足，敛目而禅。
闻思尽处，当念超然。
不起于座，遍群生前。
当行空月，影落百川。
提孩念道，访求知识。
海山绝处，慈容忽觌。
一挽仰间，今吾非昔。
回首百城，山川历历。
大士俨若，非空非有。
毁赞莫及，孰卫孰守。
唯此力人，雄风赳赳。
是亦孔门，御侮之友。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。